[{"text_idx": "#000002", "text": "Mae busnesau yng nghanol Caerdydd yn cael eu hannog i weithredu er mwyn helpu Caerdydd i ddod yn un o\u2019r lleoedd mwyaf cynaliadwy yn y DU erbyn 2024."}, {"text_idx": "#000003", "text": "Y llynedd, dyfarnwyd statws Arian Lleoedd Bwyd Cynaliadwy i Gaerdydd \u2013 y lle cyntaf yng Nghymru (ac un o ddim ond chwe lle yn y DU) i ennill y teitl mawreddog; mae\u2019r cynllun yn seiliedig ar gyflawniadau efydd, arian ac aur yn ymwneud a\u0302 chwe mater bwyd cynaliadwy allweddol."}, {"text_idx": "#000004", "text": "Nawr, mae busnesau annibynnol, sefydliadau\u2019r trydydd sector, a sefydliadau mawr yng nghanol y ddinas yn cael eu hannog i ymuno, a helpu Caerdydd i gyflawni statws Aur Lleoedd Bwyd Cynaliadwy erbyn y flwyddyn 2024."}, {"text_idx": "#000005", "text": "Mae\u2019r ymgyrch yn cael ei chydlynu gan Bwyd Caerdydd, partneriaeth bwyd y ddinas sy\u2019n tyfu\u2019n gyflym ac sydd wedi esblygu i fod yn rhwydwaith dinas gyfan deinamig a chynhwysol."}, {"text_idx": "#000008", "text": "Ymhlith yr addewidion y mae busnesau lletygarwch yn cael eu hannog yn benodol i\u2019w cymryd mae:"}, {"text_idx": "#000011", "text": "Prynu o sefydliadau sy\u2019n gweithio tuag at ddyfodol cynaliadwy i\u2019r ddinas a buddsoddi ynddyntPrynu gan fentrau cymdeithasol ac nid-er-elwDarparu opsiynau bwyd a diod iach i staff ac ymwelwyr Dod yn gyflogwr Cyflog Byw ardystiedigPrynu\u2019n lleol a chwtogi cadwyni cyflenwiCefnogi\u2019r gymuned leol drwy gynnig arbenigedd neu leDarllen Strategaeth Bwyd Da Caerdydd a dod yn llysgennad dros newidRhannu eich gweithredoedd Bwyd Da gyda\u2019ch rhwydweithiauYmuno a\u0302 chyfarfod Bwyd Caerdydd"}, {"text_idx": "#000012", "text": "Bydd astudiaethau achos ar sianeli Bwyd Caerdydd yn amlygu sut y mae rhai busnesau eisoes yn paratoi\u2019r ffordd; mae\u2019r cyntaf yn edrych ar sut y mae entrepreneur lleol a pherchennog busnes lletygarwch Kasim Ali wedi ymgorffori cynaliadwyedd yn ei fusnesau."}, {"text_idx": "#000013", "text": "Bydd astudiaethau achos eraill yn amlygu\u2019r ffyrdd y gall busnesau heblaw busnesau bwyd \u2013 gan gynnwys sefydliadau corfforaethol \u2013 chwarae eu rhan i greu dinas fwyd fwy cynaliadwy."}, {"text_idx": "#000017", "text": "Eglurodd y sylfaenydd a\u2019r perchennog Kasim Ali, \u201cI ni, mae mwy i redeg busnes bwyd cynaliadwy na dim ond y bwyd rydym yn ei roi ar y platiau, mae\u2019n ymwneud a\u0302 gofalu am y staff hefyd; rydym bob amser wedi talu mwy na\u2019r isafswm cyflog, ond roeddem am ffurfioli hyn. Mae gofalu am ein staff yn rhan o\u2019r darlun cynaliadwyedd hwnnw.\u201d"}, {"text_idx": "#000020", "text": "Dywedodd Adrian Field o Caerdydd am Byth, \u201cSefydlwyd Cronfa Uchelgais y Ddinas i helpu i wireddu uchelgeisiau ein cynllun busnes 2021-26, gan gynnwys helpu busnesau Caerdydd i drosglwyddo i\u2019r economi werdd, a sicrhau bod canol y ddinas yn dod yn gyrchfan hamdden agored a hygyrch y bydd pobl yn ei dewis. Roeddem yn falch iawn o gefnogi Bwyd Caerdydd, i\u2019w helpu i gyrraedd ei nod o wneud Caerdydd yn un o\u2019r dinasoedd bwyd mwyaf cynaliadwy yn y DU, sy\u2019n cyd-fynd yn llwyr a\u0302\u2019r uchelgeisiau hynny.\u201d"}, {"text_idx": "#000024", "text": "Drwy\u2019r rhwydwaith hwn, mae Bwyd Caerdydd yn ysgogi newid ar lefel y ddinas ac yn gweithio i fynd i\u2019r afael a\u0302 rhai o broblemau cymdeithasol, economaidd ac amgylcheddol mwyaf y dydd."}, {"text_idx": "#000026", "text": "Cynyddu ffermio amaethecolegol yn rhanbarth Caerdydd: archwiliad cychwynnol"}]